Органа.
 (5)С Регламент (ЕС) 2019/1381 също беше изменен Регламент (ЕО) No 1331/2008, като в него бяха включени разпоредби, с които се цели да се осигури съгласуваност с адаптациите, внесени с Регламент (ЕО) No 178/2002, като се имат предвид секторните особености по отношение на поверителната информация.
 (6)Като се имат предвид обхватът и приложението на всички тези изменения, Регламент (ЕО) No 234/2011 следва да бъде адаптиран с цел да бъдат отразени промените по отношение на съдържанието, изготвянето и представянето на заявленията за актуализиране на списъците на Съюза съгласно всяко секторно законодателство в областта на храните, реда и условията за проверка на валидността на заявленията и информацията, която трябва да бъде включена в становищата на Органа. По-специално в Регламент (ЕО) No 234/2011следва да бъдат включени стандартните формати за данните, както и изискване в заявленията да се предоставя информация, доказваща съответствие с изискването за уведомяване, установено в член 32б от Регламент (ЕО) No 178/2002.В него следва също така да се пояснява, че оценката на съответствието с изискването за уведомяване е част от проверката на валидността на дадено заявление.
 (7)Освен това, като се има предвид фактът, че в съответствие с член 32б от Регламент (ЕО) No 178/2002 Органът отговаря за управлението на базата данни с изследвания, следва също така да се даде възможност на Комисията да се консултира с Органа като част от проверката на валидността на заявленията, с цел да се потвърди че заявлението отговаря на съответните изисквания, установени в посочения член.
 (8)Когато в хода на оценката на риска се провеждат обществени консултации в съответствие с член 32в, параграф 2 от Регламент (ЕО) No 178/2002, в становището на Органа следва да бъдат включени и резултатите от тези консултации, в съответствие с изискванията за прозрачност, на които е обект Органът.
 (9)Настоящият регламент следва да се прилага от 27 март 2021 г., за заявленията, подадени от тази дата нататък, като същата е и начална дата на прилагане на Регламент (ЕС) 2019/1381.
 (10)Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Изменения на Регламент (ЕС) No 234/2011
 Регламент (ЕС) No 234/2011 се изменя, както следва:
 1)Член 2 се изменя, както следва:
 а)параграф 1 се заменя със следното:
 „1.Заявлението, посочено в член 1, се състои от:
 а)писмо;
 б)техническо досие;
 в)подробно резюме на досието и резюме на досието за обществено ползване.“;
 б)параграф 3 се заменя със следното:
 „3.Техническото досие, посочено в параграф 1, буква б), съдържа:
 а)административните данни, посочени в член 4;
 б)данните, изисквани за оценката на риска съгласно предвиденото в членове 5, 6, 8 и 10, както и информацията относно уведомяването за изследвания в съответствие с член 32б от Регламент (ЕО) No 178/2002; както и
 в)данните, изисквани за управлението на риска съгласно предвиденото в членове 7, 9 и 11, както и информацията относно уведомяването за изследвания в съответствие с член 32б от Регламент (ЕО) No 178/2002.“;
 в)параграф 6 се заменя със следното:
 „6.В резюмето на досието, посочено в параграф 1, буква в), се включва мотивирано изявление, че употребата на продукта отговаря на условията,